Alte Nationalgalerie

Ang Alte Nationalgalerie ( Lumang Pambansang Galeriya) ay isang nakatalang gusali sa Pulo ng mga Museo sa sentrong pangkasaysayan ng Berlin at bahagi ng Pandaigdigang Pamanang Pook ng UNESCO. Ito ay itinayo mula 1862 hanggang 1876 sa pamamagitan ng utos ni Haring Federico Guillermo IV ng Prusya ayon sa mga plano nina Friedrich August Stüler at Johann Heinrich Strack sa mga estilong Neoklasiko at Neorenasimyento. Nagtatampok ang hagdan sa labas ng gusali ng isang alaala kay Federico Guillermo IV. Sa kasalukuyan, ang Alte Nationalgalerie ay tahanan ng mga pinta at lilok noong ika-19 na siglo at sumasalubong sa iba't ibang tourist bus araw-araw.

Kasaysayan

Pagkakatatag 
Ang unang hudyat sa pagtatatag ng isang pambansang galeriya ay umusbong noong 1815. Ang ideya ay nakakuha ng momentum noong dekada 1830, ngunit walang aktuwal na gusali. Noong 1841 ang unang tunay na mga plano ay nilikha. Ang mga planong ito ay hindi kailanman nakalabas sa mga yugto ng pagpaplano, ngunit sa wakas noong 1861 ang Pambansang Galeriya ay itinatag, matapos na ang bangkero na si Johann Heinrich Wagener ay nagbigay ng 262 pinta ng parehong Aleman at dayuhang artista. Ang donasyong ito ang naging batayan ng kasalukuyang koleksiyon. Ang koleksiyon ay unang kilala bilang Wagenersche und Nationalgalerie (Wagener at Pambansang Galeriya) at nakalagay sa mga gusali ng Akademie der Künste. Ang kasalukuyang gusali, na hugis tulad ng isang Romanong templo na may nakadugtong na abside, ay idinisenyo ni Friedrich August Stüler at pagkatapos ng kaniyang kamatayan, natanto nang detalyado sa ilalim ni Carl Busse.

Mga sanggunian 

 Ang artikulong ito ay batay sa isang pagsasalin ng artikulo sa Wikipediang Aleman na Alte Nationalgalerie .

Karagdagang pagbabasa 

 Bernhard Maaz (Ed.). Die Alte Nationalgalerie. Geschichte, Bau und Umbau. Berlin: G + H, 2001, .
 Peter-Klaus Schuster. Die Alte Nationalgalerie. Berlin: SMB-DuMont, 2003, .
 Angelika Wesenberg (Ed.). Frankreich in der Nationalgalerie: Courbet, Manet, Cézanne, Renoir, Rodin. Katalogo ng eksibisyon. Berlin: Nationalgalerie, Staatliche Museen zu Berlin, 2007, .
 Bénédicte Savoy at Philippa Sissis (Hrsg. ): Die Berliner Museumsinsel: Impressionen internationaler Besucher (1830-1990). Eine Anthologie. Böhlau, Wien/Köln/Weimar 2012, .

Mga panlabas na link 

  Alte Nationalgalerie
  Online collections database 
 360° Panorama at the Alte Nationalgalerie
 Some paintings from museum collection

Berlin